wickkiey/tamil-wikipedia-chunked huggingface dataset:
# தினேஷ் குணவர்தன

## தேர்தல் வரலாறு

**தினேசு குணவர்தனாவின் தேர்தல் வரலாறு**  
| 1977 நாடாளுமன்றம் | அவிசாவளை | ம.எ.பெ | align= | *தோல்வி* |  |
| --- | --- | --- | --- | --- | --- |
| 1983 நாடாளுமன்ற இடைத்தேர்தல் | மகரகமை | ம.எ.பெ | align= | **தெரிவு** |  |
| 1989 நாடாளுமன்றம் | கொழும்பு | ம.எ.பெ | align= | **தெரிவு** |  |
| 1994 நாடாளுமன்றம் | கொழும்பு | ம.எ.பெ | *தெரிவு செய்யப்படவில்லை* |  |  |
| 2000 நாடாளுமன்றம் | கொழும்பு | ம.எ.பெ | ம.கூ | align= | **தெரிவு** |
| 2001 நாடாளுமன்றம் | கொழும்பு | ம.எ.பெ | ம.கூ | align= | **தெரிவு** |
| 2004 நாடாளுமன்றம் | கொழும்பு | ம.எ.பெ | ஐ.ம.சு.கூ | align= | **தெரிவு** |
| 2010 நாடாளுமன்றம் | கொழும்பு | ம.எ.பெ | ஐ.ம.சு.கூ | align= | **தெரிவு** |
| 2015 நாடாளுமன்றம் | கொழும்பு | ம.எ.பெ | ஐ.ம.சு.கூ | align= | **தெரிவு** |
| 2020 நாடாளுமன்றம் | கொழும்பு | ம.எ.பெ | இ.சு.ம.கூ | **தெரிவு** | } |
# எம். கே. ஏ. டி. எஸ். குணவர்தனா

**எம். கே. ஏ .டி. எஸ். குணவர்தனா** (*M. K. A. D. S. Gunawardana*, மார்ச்சு 6, 1947 - 19 சனவரி 2016), இலங்கை அரசியல்வாதி ஆவார். நீண்ட காலம் இலங்கை சுதந்திரக் கட்சியில் உறுப்பினராக இருந்தவர். இவர் மூன்று தடவைகள் திருகோணமலை மாவட்டத்தில் நாடாளுமன்றத் தேர்தலில் போட்டியிட்டு வெற்றி பெற்றார். மகிந்த ராசபக்ச அரசில் பிரதி அமைச்சராக இருந்த இவர் 2014 ஆம் ஆண்டில் பொது வேட்பாளரை ஆதரிக்கும் முகமாக ராசபக்சவின் அரசில் இருந்து விலகினார். 2015 பொதுத் தேர்தலில் இவர் ஐக்கிய தேசியக் கட்சியில் சேர்ந்தார். ஐக்கிய தேசியக் கட்சி தேர்தலில் வெற்றி பெற்றதை அடுத்து, இவர் தேசியப் பட்டியல் மூலம் நாடாளுமன்றத்துக்குத் தேர்ந்தெடுக்கப்பட்டு காணி அமைச்சராக நியமிக்கப்பட்டார்.  
கம்பகாவில் வசித்து வந்த இவர் பௌத்தமதத்தைச் சேர்ந்தவர், ஒரு பண்ணை உரிமையாளர்.
# பெரும்பதுமனார்

**பெரும்பதுமனார்** சங்ககாலப் புலவர். இவரது பாடல்கள் நான்கு உள்ளன. அவை: குறுந்தொகை 7, நற்றிணை 2, 109, புறநானூறு 199. பதுமனார் என்று வேறொரு புலவரும் உள்ளார்.
# பெரும்பதுமனார்

## பாடல்களில் வரும் செய்திகள்

### ஆரியர் கயிறாடு பறை

:அவள் தன் தாய்வீட்டை விட்டுவிட்டு அவனோடு அவன் ஊருக்குச் செல்கிறாள். வழியில் கண்டவர்கள் பேசிக்கொள்கின்றனர்.
:அவன் காலில் கழல் இருக்கிறது. அவள் காலில் சிலம்பு ஒலிக்கிறது. அவர்கள் சொல்லும் வழியில் வாகைமரத்தின் வெண்மையான நெற்றுகள் ஒலிக்கின்றன.
:ஆரியர் ஒற்றைக் கயிற்றின்மேல் ஏறி ஆடி வித்தை காட்டும்போது அவர்களின் பறை ஒலிப்பதுபோல் வாகை நெற்றுகள் ஒலிக்கின்றன.
:செல்லும் இருவரில் அளியர்(கொடுத்துவைத்தவர்) யார்? <small>- குறுந்தொகை 7</small>
# பெரும்பதுமனார்

## பாடல்களில் வரும் செய்திகள்

### வை எயிற்று ஐயள்

:இவள் புன்முறுவலோடு முன்னே செல்கிறாள். இவன் பின்தொடர்கிறான். வழி காய்ந்துபோன ஈந்துமுள் காடு. வழியில் சென்றவரைக் கொன்று தின்ற நெய்த்தோர் வாயுடன் குட்டி-வல்லியம் தண்ணீருக்காக மரலைத் தொடரும் காடு. இந்த வழியில் இவளை அழைத்துக்கொண்டு செல்லும் இந்த இளையோன் உள்ளம் மின்னி இடித்து மலைமேல் விழும் இடியைக்காட்டிலும் கொடியது. - கண்ட வழிப்போக்கர்கள் இவ்வாறு பேசிக்கொள்கின்றனர். <small>- நற்றிணை 2</small>
# பெரும்பதுமனார்

## பாடல்களில் வரும் செய்திகள்

### உச்சிக் கட்டிய கூழை ஆ

:உச்சிப்பொழுது வெயிலில் கட்டிப்போட்டு வைத்திருக்கும் கூழைப்பசு போல அவர் பிரிந்து சென்றுள்ளபோது துடிக்கிறேன் எனத் தெரிந்துகொள் - தோழிக்குத் தலைவி தன் நிலையை விளக்குகிறாள்.
:<small>கூழை ஆ = கன்று போடும் பசு. (கூழைப்படை = பின்படை)</small>
::<small>- நற்றிணை 109</small>
# பெரும்பதுமனார்

## பாடல்களில் வரும் செய்திகள்

### பெருஞ்செய் ஆடவர்

::செயல் தனக்காகச் செய்யப்படும்.
::பெருஞ்செயல் பிறருக்காகச் செய்யப்படும். இது கொடை.
:பழுத்திருக்கும் ஆலமரத்தை நாடும் பறவைகள் நேற்று வந்து தின்றோமே என்று இன்று வராமல் இருப்பதில்லை. அது போலத்தான் இரவலரும். பெருஞ்செய் ஆடவரிடம் மீண்டும் செல்வர். <small>- புறநானூறு 199</small>
# பெருவழுதி

**பெருவழுதி** சங்ககாலப் புலவர். கடலுள் மாய்ந்த இளம்பெருவழுதி ஓர் அரசன். அவனது அண்ணன் ஒரு புலவர். பெருவழுதியின் பாடல்கள் இரண்டு உள்ளன. அவை: நற்றிணை 55, 56.
# பெருவழுதி

## பாடல் சொல்லும் செய்தி

### கண்கோளாக நோக்கல்

அவன் அவளை ஆரத் தழுவினான். அவன் மார்பில் இருந்த சந்தனமும், மலர் மணமும் அவளது உடலில் ஒட்டிக்கொண்டன. அதனை அறுகால் பறவைகள் <small>(பூவில் மொய்க்கும் கொசுக்கள்)</small> மொய்த்தன. அதனைக் கண்கொட்டாமல் பார்த்த அவளது தாய் முன்பெல்லாம் இப்படி மொய்க்கவில்லையே! என்றாள். அவள் என்னை<small>(தோழியை)</small>ப் பார்த்தாள். நான் சந்தனக் கட்டையைப் புகையைச் செய்துவிட்டு அதனைக் காட்டி இதனால்தான் என்று தாய்க்குக் காட்டினேன். அவன் சிறைப்புறமாக இருக்கும்போது அவனுக்கு உரைப்பாளாய்த் தோழி இதனைக் கூறுகிறாள். <small>- நற்றிணை 55</small>
# பெருவழுதி

## பாடல் சொல்லும் செய்தி

### ஒருங்கு வரல்

சிறுசிறு குரவம் பூக்களின் மணம் கமழும்போது அன்று சொன்னாள். பொருள்தேடச் சென்றால் நானும் வருகிறேன் என்றாள். நான் அவளை விட்டுவிட்டு வந்துவிட்டேன். அவள் மேனியில் இப்போது பொன்னிறம் பூத்திருக்கும். அதனை இப்போது தோழியிடம் காட்டி இந்த நோய் போகமாட்டேன் என்கிறது என்று கூறி வருந்திக்கொண்டிருப்பாளோ? - தலைவன் தலைவி நிலையை இவ்வாறு நினைத்துப் பார்க்கிறான். <small>- நற்றிணை 56</small>
# பேராலவாயர்

**பேராலவாயர்** சங்ககாலப் புலவர். சங்கநூல் தொகுப்பில் இவரது பாடல்கள் ஆறு உள்ளன. இவரை **மதுரைப் பேராலவாயார்** எனவும் வழங்குவர். பேராலவாய் என்பது மதுரையின் ஒரு பகுதி. பெரிய ஆலமரம் இருந்த பகுதி. இங்கு வாழ்ந்த புலவர் பேராலவாயர்.
# பேராலவாயர்

## பாடல் சொல்லும் செய்தி

இவரது பாடல்களில் சொல்லப்படும் இவை.
# பேராலவாயர்

## பாடல் சொல்லும் செய்தி

### பெருங்காடு நோக்கித் தெருமரும்

:பூதபாண்டியன் மாண்டான். அவன் மனைவி 'பெருங்கோப்பெண்டு'. அவள் இளமை நலத்தோடு இருந்த காலத்தில் இது நிகழ்ந்தது. அரண்மனையில் முரசு முழங்க வாழ்ந்தவள். இப்போது முற்றத்துக்கு வந்துவிட்டாள். அங்கே யானைகள் கொண்டுவந்த காய்ந்த விறகில் மூட்டிய ஞெலிகோல் தீப்பந்தம் எரிந்துகொண்டிருந்தது. பக்கத்திலே மான்கூட்டம் தூங்கிக்கொண்டிருந்தது. மந்திகள் மண்ணைக் கிளறி விளையாடிக்கொண்டிருந்தன. அங்கே அவள் கூந்தலில் நீர் வடிந்துகொண்டிருந்தது. கண்ணிலே கலக்கம். கணவனை எரிக்கப்போகும் பெருங்காடு நோக்கிச் செல்லலானாள்.
# பேராலவாயர்

## பாடல் சொல்லும் செய்தி

### நிரையொடு வரூஉம் என் ஐ

:இதோ என் தலைவன் பகைநாட்டு ஆனிரைகளைக் கவர்ந்து அவற்றை ஓட்டிக்கொண்டு அவற்றின் பின்னே வருகிறான். (அவனுக்கு விருந்து படைக்க வேண்டும்) நறவுக் கள்ளை ஊற்றி வையுங்கள். காளைமாட்டுக் கறி சமைத்து வையுங்கள். பசுந்தழைப் பந்தலின்கீழ் ஆற்று இளமணலைப் பரப்பி வையுங்கள்.
# பேராலவாயர்

## பாடல் சொல்லும் செய்தி

### தண்ணுமைப் பாணி

:நெஞ்சே! நினைத்துப்பார். பாலைநிலத்தில் செல்லும்போது குறும்பு ஊர்களில் வறுமையில் வாடும் மறவர் புல்லுக் குடிசைகளில் தங்கினோம். கோழி கூவியதும் புறப்பட்டோம். அங்கே என்றோ தயிர் கடைந்த மத்தைக் கன்றுக்குட்டி நக்கிக்கொண்டிருந்தது. அந்த நேரத்தில் மறவர் தண்ணுமை முழக்கினர். அந்த ஒலி நெஞ்சில் 'துண்துண்' என்றது. இப்போது பொருள் ஈட்டிக்கொண்டு மீள்கிறோம். இனி மகிழ்ச்சி கொள். நம் காதலியின் கூந்தல் மெத்தையில் அவளை அணைத்து இன்புறலாம். - தலைவன் இப்படி நினைக்கிறான்.
# பேராலவாயர்

## பாடல் சொல்லும் செய்தி

### கூடல் கம்பலை

:தோழி வாயில் மறுத்தல் - நேற்றுக் காஞ்சித் தோப்பில் அவளோடு துயின்றாய். இன்று அவளோடு வையையில் நீராடினாய். அவளை மணந்த மார்போடு இப்போது உன் மனைவியை நாடி வந்திருக்கிறாய். கொற்கை அரசன் நெடுந்தேர்ச் செழியன் தன் வெற்றிக்குப் பின் யானைப்படையுடன் வந்து கூடல் நகரில் தங்கியதை ஊரெல்லாம் பேசியது போல நீ முன்பு நடந்துகொண்டதைப் பேசுகின்றனர். இதை மறைக்கமுடியுமா?
# பேராலவாயர்

## பாடல் சொல்லும் செய்தி

### பின்னுவிடு முச்சி

:வெறியாடல் பற்றித் தோழி தலைவனுக்குச் சொன்னது. மழை பொழிந்துகொண்டிருக்கிறது. நீ வந்திருக்கிறாய். இங்கு வேலன் வந்திருக்கிறான். இவளது பின்னல் முடியைப் பிடித்து வெறியாட்டப் போகிறான். இதுதான் நிலைமை.
# பேராலவாயர்

## பாடல் சொல்லும் செய்தி

### மாலை மான்ற மணமலி வியனகர்

:அவனும் முல்லை சூடினான். அவனது இளைஞர்களும் முல்லை சூடினர். அவனது குதிரை பூட்டிய தேர் புறவுநிலத்தைக் கடந்து நகருக்கு வந்துவிட்டது. மணம் கமழும் அந்த மாளிகையில் மாலை வேளையில் பகலும் இரவும் மயங்கிக்கொண்டிருக்கின்றன. இனி அவனுக்கும் அவளுக்கும் விருந்துதான்.
# அனைத்துலக பொருளாதார சமூக பண்பாட்டு உரிமைகள் உடன்படிக்கை

**அனைத்துலக பொருளாதார சமூக பண்பாட்டு உரிமைகள் உடன்படிக்கை** (The International Covenant on Economic, Social and Cultural Rights (ICESCR)) என்பது ஒரு பன்னாட்டு உடன்படிக்கை ஆகும். இது ஐ.நா பொது அவையால் டிசம்பர் 16, 1966 அன்று ஏற்றுக்கொள்ளப்பட்டது. சனவரி 3, 1976 தொடக்கம் அமுலில் இருக்கிறது. இது பங்குத் தாரர்களை தனி மனிதர்களுக்கான விரிவான பொருளாதார, சமூக, பண்பாட்டு உரிமைகளை உறுதிசெய்யுமாறு இயங்க நிர்பந்திக்கிறது. தொழிலாளர் உரிமைகள், நலத்துக்கான உரிமை, கல்விக்கான உரிமை, அடிப்படை வாழ்வாதார உரிமை ஆகிய உரிமைகள் இதில் அடங்கும்.
# கவிதாலயா

**கவிதாலயா புரொடக்சன்சு ** (Kavithalaya Productions) தமிழ் திரைப்படங்களை தயாரிக்கவும் வினியோகிக்கவும் இயக்குநர் கே. பாலச்சந்தரால் நிறுவப்பட்டு அவர் தலைமையேற்ற ஓர் நிறுவனமாகும்
# கவிதாலயா

## திரைப்படப் பட்டியல்

| ஆண்டு | திரைப்படம் | மொழி | முதன்மை நடிகர்கள் | குறிப்புகள் |
| --- | --- | --- | --- | --- |
| 1981 | 47 நாட்கள் | தமிழ்
தெலுங்கு | சிரஞ்சீவி, ஜெயப்பிரதா,
சரத்பாபு, சரிதா | தெலுங்கு மொழியில் *47 ரோஜுலு* என்று சேர்ந்து தயாரிக்கப்பட்டது |
| நெற்றிக்கண் | தமிழ் | ரஜினிகாந்த், இலட்சுமி, சரிதா |  |  |
| 1983 | பெங்கியல்லி அரலிட ஹூவு | கன்னடம் | சுகாசினி | கமலஹாசன் கௌரவ வேடத்தில் தோன்றினார் |
| 1984 | எனக்குள் ஒருவன் | தமிழ் | கமலஹாசன் |  |
| நான் மகான் அல்ல | தமிழ் | ரஜினிகாந்த், ராதா |  |  |
| 1985 | ஸ்ரீ ராகவேந்திரா | தமிழ் | ரஜினிகாந்த், விஷ்ணுவர்தன், இலட்சுமி | ரஜனிகாந்தின் நூறாவது திரைப்படம் |
| 1987 | *வேலைக்காரன்* | தமிழ் | ரஜினிகாந்த், அமலா |  |
| 1989 | *சிவா* | தமிழ் | ரஜினிகாந்த், ரகுவரன், சோபனா |  |
| 1990 | *உன்னைச்சொல்லி குற்றமில்லை* | தமிழ் | கார்த்திக், சிதாரா |  |
| 1992 | வானமே எல்லை | தமிழ் | ஆனந்த் பாபு , ரம்யா கிருஷ்ணன் |  |
| ரோஜா | தமிழ் | அரவிந்தசாமி, மது | தேசிய ஒற்றுமைக்கான சிறந்த திரைப்படமாக நர்கீசு தத் விருது |  |
| அண்ணாமலை | தமிழ் | ரஜினிகாந்த், குஷ்பூ, சரத்பாபு |  |  |
| 1995 | முத்து | தமிழ் | ரஜினிகாந்த், மீனா, சரத் பாபு |  |
| 1998 | நாம் இருவர் நமக்கு இருவர் | தமிழ் | பிரபுதேவா, மீனா |  |
| பூவேலி | தமிழ் | கார்த்திக், கௌசல்யா |  |  |
| 1999 | ரோஜாவனம் | தமிழ் | கார்த்திக், லைலா |  |
| 2003 | சாமி | தமிழ் | விக்ரம், திரிஷா |  |
| திருமலை | தமிழ் | விஜய், ஜோதிகா, ரகுவரன் |  |  |
| 2005 | ஐயா | தமிழ் | சரத்குமார், நயன்தாரா |  |
| இதய திருடன் | தமிழ் | ஜெயம் ரவி, காம்னா ஜேத்மலானி, பிரகாஷ் ராஜ் |  |  |
| 2008 | குசேலன் | தமிழ் | ரஜினிகாந்த், பசுபதி, மீனா |  |
| திருவண்ணாமலை | தமிழ் | அர்ஜூன், பூஜா காந்தி |  |  |
# கத்தோலிக்க திருச்சபையின் சிறப்பு நாள்காட்டி (இந்தியா)

**கத்தோலிக்க திருச்சபையின் சிறப்பு நாள்காட்டி (இந்தியா)** என்பது கத்தோலிக்க திருச்சபையின் பொது நாள்காட்டி என்னும் வழிபாட்டுக் குறிப்பேட்டில் அடங்கியுள்ள புனிதர்கள் மற்றும் விழாக்கள் தவிர, இந்திய நாட்டுக்கே உரிய சிறப்புக் கொண்டாட்டங்களையும் உள்ளடக்கிய ஏடு ஆகும்.
# கத்தோலிக்க திருச்சபையின் சிறப்பு நாள்காட்டி (இந்தியா)

## இந்தியாவுக்குரிய சிறப்புக் கொண்டாட்டங்கள்

இந்திய நாட்டில் பிறந்து வளர்ந்து, கத்தோலிக்க சமய வளர்ச்சிக்காகப் பாடுபட்டவர்களுக்குச் சிறப்பு அளிக்கப்படுகிறது. அதுபோலவே, வெளிநாட்டிலிருந்து இந்தியா வந்து கிறித்தவ மறைப்பணி புரிந்தவர்களுக்கும் சிறப்பிடம் கொடுக்கப்படுகிறது.  
கீழ்வரும் பட்டியலில் இந்தியாவில் கத்தோலிக்க திருச்சபை கொண்டாடுகின்ற சிறப்பு விழாக்கள் தரப்படுகின்றன. இவற்றுள் புனித தோமா (சூலை 3), மற்றும் புனித பிரான்சிஸ் சவேரியார் (டிசம்பர் 3) ஆகிய கொண்டாட்டங்கள் பொது நாள்காட்டியிலும் இடம் பெறுகின்றன. ஆனால் அவ்விழாக்கள் "பெருவிழா" என்னும் உயர்நிலைக் கொண்டாட்டங்களாக இந்தியாவில் சிறப்பிக்கப்படுகின்றன.  
<div>  
<big>**இந்தியாவுக்குரிய சிறப்புப் புனிதர் பட்டியல்**</big>
</div>  
| நாள் | விழா/புனிதர் பெயர் | விளக்கக் குறிப்பு | கொண்டாட்ட வகை |  |
| --- | --- | --- | --- | --- |
| சனவரி 3 | புனித குரியாக்கோஸ் எலியாஸ் சவரா (1805-1871) | மறைப்பணியாளர் | விருப்ப நினைவு |  |
| சனவரி 16 | புனித ஜோசப் வாஸ் (1651-1711) | மறைப்பணியாளர் | விருப்ப நினைவு |  |
| பெப்ருவரி 4 | புனித ஜான் தெ பிரிட்டோ (அருளானந்தர்) (1647-1693) | மறைப்பணியாளர், மறைச்சாட்சி | விழா |  |
| பெப்ருவரி 6 | புனித கொன்சாலோ கார்சியா (1556-1597) | மறைச்சாட்சி | விழா |  |
| சூன் 8 | முத்திப்பேறு பெற்ற மரிய தெரேசா சிராமெல் (1876-1926) | கன்னியர் | விருப்ப நினைவு |  |
| சூலை 3 | புனித தோமா (? - சுமார் 72) | திருத்தூதர், (இந்தியாவின் திருத்தூதர்) | பெருவிழா |  |
| சூலை 28 | புனித அல்போன்சா முட்டாத்துபாடாத் (1910-1946) | கன்னியர் | விழா |  |
| செப்டம்பர் 5 | முத்திப்பேறு பெற்ற அன்னை தெரேசா (1910-1997) | கன்னியர் | விருப்ப நினைவு |  |
| டிசம்பர் 3 | புனித பிரான்சிஸ் சவேரியார் (1506-1552) | மறைப்பணியாளர், (இந்தியாவின் பாதுகாவலர்) | பெருவிழா | } |  
மேலே குறிப்பிட்ட புனிதர்கள் தவிர, இந்திய கத்தோலிக்க திருச்சபையால் வெவ்வேறு நிலைகளில் சிறப்பிக்கப்படும் பெருமக்கள் கீழ்வருமாறு:
# கத்தோலிக்க திருச்சபையின் சிறப்பு நாள்காட்டி (இந்தியா)

## முத்திப்பேறு பெற்றோர்

- முத்திப்பேறு பெற்ற யூப்ராசியா எலுவதிங்கல் (1872-1952)
- முத்திப்பேறு பெற்ற தேவர்பரம்பில் குஞ்ஞச்சன் (1891-1973)
- முத்திப்பேறு பெற்ற தேவசகாயம் பிள்ளை (1712-1752) (நினைவு: சனவரி 14)
# கத்தோலிக்க திருச்சபையின் சிறப்பு நாள்காட்டி (இந்தியா)

## வணக்கத்துக்குரியோர்

- வணக்கத்துக்குரிய அனஸ்தாசியுஸ் ஹார்ட்மன் (1803-86)
- வணக்கத்துக்குரிய அவுரேலியன் (1887-1963)
- வணக்கத்துக்குரிய ஆக்னெலோ டிசூசா
# கத்தோலிக்க திருச்சபையின் சிறப்பு நாள்காட்டி (இந்தியா)

## இறை ஊழியர் நிலையில் உள்ளோர்

- இறை ஊழியர் அன்னை எலிஸ்வா (1831-1913)
- இறை ஊழியர் மார் மேத்யூ மாக்கில் (1851-1914)
- இறை ஊழியர் ஜோசப் விதயத்தில் (1865-1964)
- இறை ஊழியர் தொம்மையச்சன் பூத்தாத்தில் (1871-1943)
- இறை ஊழியர் மார் தோமாஸ் குரியாலச்சேரி (1872-1925)
- இறை ஊழியர் மேத்யூ கடலிக்காட்டில் (1872-1935)
- இறை ஊழியர் ரேய்முந்த் பிரான்சிஸ் கமில்லஸ் மஸ்கரேனாஸ் (1875-1960)
- இறை ஊழியர் வர்கீஸ் பளக்காப்பிள்ளில் (1876-1929)
- இறை ஊழியர் அகஸ்தீன் ஜான் ஊக்கன் (1880-1956)
- இறை ஊழியர் கீவர்கீஸ் மார் இவானியோஸ் (1882-1953)
- இறை ஊழியர் ஜோசப் தம்பி (1883-1945) பிரான்சிஸ்கன் மூன்றாம் சபை
- இறை ஊழியர் சக்கரியாஸ் (1887-1957)
- இறை ஊழியர் ஜோசப் பஞ்சிக்காரன் (1888-1949)
- இறை ஊழியர் அகஸ்டீன் தச்சுப்பரம்பில் (1894-1963)
- இறை ஊழியர் பரதேசி பீட்டர் (1895-1958) பிரான்சிஸ்கன் மூன்றாம் சபை
- இறை ஊழியர் லாரன்ஸ் புலியனாத் (1898-1961)
- இறை ஊழியர் மார் மேத்யூ காவுக்காட் (1904-1969)
- இறை ஊழியர் ரேய்னோல்ட்ஸ் புரக்கல் (1910-1988)
- இறை ஊழியர் தெயோபனே (1913-1969)
- இறை ஊழியர் அன்னை பேத்ரா (1924-1976)
- இறை ஊழியர் செலீன் கண்ணனைக்கல் (1931-1957)
- இறை ஊழியர் ராணி மரியா (1954-1995)
# பூதபாண்டியன் தேவி பெருங்கோப்பெண்டு

**பூதபாண்டியன் தேவி பெருங்கோப்பெண்டு** சங்ககாலப் புலவர்களில் ஒருவர். இவரது ஒரே ஒரு பாடல் புறநானூறு 246 எண்ணுள்ள பாடலாகச் சங்கநூல் தொகுப்பில் இடம் பெற்றுள்ளது.  
ஒல்லையூர் தந்த பூதப்பாண்டியன் இந்தப் புலவர் பெருமாட்டியின் கணவர். இவரும் ஒரு புலவர்.  
பெருங்கோப்பெண்டு கணவனை இழந்து தீப்பாயச் சென்றபோது நேரில் கண்ட புலவர் பேராலவாயார் என்னும் புலவர் பெருங்கோப்பெண்டு இளமையுடன் இருந்ததைக் குறிப்பிடுகிறார். - புறம் 247  
பகைவரை வெல்வேன், வெல்லாவிட்டால் இன்னது நிகழட்டும் என்று பூதப்பாண்டியன் பாடிய பாடல் ஒன்று புறநானூற்றில் உள்ளது. இந்தப் போரில் அவன் வெற்றி கண்டான். எனிதும் அவன் பின்னர் மாண்டான். அப்போதுதான் அவன் மனைவி பெருங்கோப்பெண்டு அவனது உடல் எரியும் தீயில் தானும் விழுந்து உயிர் துறந்தாள்.  
இப்படித் தீயில் விழப்போகும்போது பாடிய பாட்டுதான் இது. இதில் இவர் சொல்லும் செய்திகள் அக்காலத்தில் நிலவிய பெண்ணடிமைத்தனத்தை அறியத் தருகிறது. “மன்னனின் மனைவிக்கே கைம்மை நோன்பு இத்தனை கொடுமை தரும் எனில் பிறபெண்கள் எத்தகைய துன்பங்களை அனுபவித்திருப்பார்கள்?” என்ற கருத்துப் பெண்ணியவாதிகளால் முன்வைக்கப்படுகிறது.
# கையளவு மனசு

**கையளவு மனசு**, திரைப்பட இயக்குநர் கே. பாலச்சந்தரால் இயக்கப்பட்ட மிகவும் புகழ்பெற்ற தொலைக்காட்சி நெடுந்தொடராகும். இதில் கீதா (நடிகை), வரதராசன், சித்ரா, சாருஹாசன், பிரகாஷ் ராஜ், கவிதாலயா கிருஷ்ணன், ரேணுகா, மதன் பாப் ஆகியார் நடித்துள்ளனர். கவிதாலயா நிறுவனத்தின் தொலைக்காட்சிப் படைப்புகளில் ஒன்றாகும்.
# கையளவு மனசு

## கதை

இது மரணத் தருவாயிலுள்ள ஓர் தாய் தனது மூன்று மக்களையும் வெவ்வேறு இடங்களில் தத்துக் கொடுத்து வாழ வழிசெய்துவிட்டு வெளியேறிவிடுகிறார். பின்னர், தான் எண்ணியவாறின்று கொடும் நோயிலிருந்து மீண்டுவந்தபோது வளர்ந்திருந்த தன் மக்களுடன் மீண்டும் சேர்வதா? அல்லது எட்ட நின்று அவர்களின் வாழ்வைக் கண்டு மகிழ்வதா? என்ற குழப்பத்தை ஒட்டி எடுக்கப்பட்டிருந்தது.
# கையளவு மனசு

## இவற்றையும் காண்க

சன் தொலைக்காட்சி நாடகத் தொடர்கள் பட்டியல்
# ராஜேஷ் பீட்டர்

**ராஜேஷ் பீட்டர்** (*Rajesh Peter*, 18 ஆகத்து 1959 - 16 நவம்பர் 1996) இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. 13 முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார்.  
1996 ஆம் ஆண்டு இவர் புதுதில்லியில் உள்ள தனது குடியிருப்பில் சந்தேகத்திற்கிடமான முறையில் இறந்து கிடந்தார்.
# மேஜர் சுந்தரராஜன்

**மேஜர் சுந்தரராஜன்** என்று பரவலாக அறியப்பட்ட **சுந்தரராஜன்** (*Major Sundarrajan*, 17 மார்ச்சு 1935 – 28 பெப்ரவரி 2003), 1965 முதல் 2003 வரை தமிழ்த் திரைப்படங்களில் நடித்து வந்த ஓர் திரைப்பட நடிகர், இயக்குநர் ஆவார். மேஜர் சந்திரகாந்த் என்ற மேடைநாடகத்திலும் பின்னர் அதே பெயரிலான திரைப்படத்திலும் அவர் சிறப்பாக முன்னணி வேடத்தில் நடித்ததை ஒட்டி அவர் *மேஜர் சுந்தர்ராஜன்* என்று அழைக்கப்படலானார். திரைப்படங்களில் இவரது குரல்வளமைக்காகவும், உச்சரிப்புத் தெளிவிற்காகவும் சிறப்பானவராகக் கருதப்பட்டார்.
# மேஜர் சுந்தரராஜன்

## வாழ்க்கை வரலாறு

தேனி மாவட்டம் பொியகுளத்தை சேர்ந்த சுந்தரராஜன் அவர்கள் ஶ்ரீனிவாசன்-பத்மாசினி ஆகியோருக்கு மகனாகப் பிறந்தார், சுந்தர்ராஜன் இளமையிலே சென்னையில் அவர் சித்தப்பா வீரராகவன் அவர்கள் தொலைபேசித்துறையில் அலுவலராக வேலை பார்த்துவந்தார் அவர் உதவியுடன் சுந்தரராஜன் தொலைபேசிதுறையில் முழுநேரமாகப் பணி புரிந்துகொண்டே ஓய்வுநேரங்களில் மேடை நாடகங்களில் நடித்து வந்தார். 1962ஆம் ஆண்டு இயக்குநர் சோமுவின் பட்டினத்தார், *என்ற* திரைப்படத்தில் சோழ மன்னர் ஆக நடித்து திரைப்படங்களில் நுழைவு பெற்றார். மேலும் அந்த திரைப்படத்திற்க்கு பிறகு பல படங்களில் நடித்திருந்தாலும் இயக்குநர் சிகரம் கே. பாலசந்தர் இயக்கத்தில் வெளிவந்த மேஜர் சந்திரகாந்த் திரைப்படத்தில் கண் பார்வையற்ற பதவி ஓய்வு பெற்ற இராணுவ தளபதி "மேஜா்" சந்திரகாந்த் கதாபாத்திரத்தில் சிறப்பாக நடித்து அனைவரது கவனத்தையும் ஈர்த்தார். அதனால் இவருக்கு இந்த படத்தின் கதாபாத்திர பெயரான மேஜா் என்ற பெயரே நிலையானது.  
இவர் 900க்கும் மேற்பட்ட திரைப்படங்களில் பல்வேறு வகையான வேடங்களேற்று நடித்துள்ளார். இதில் சர்வர் சுந்தரம், குழந்தையும் தெய்வமும், மேஜர் சந்திரகாந்த், எதிர்நீச்சல், பாமா விஜயம், மோட்டார் சுந்தரம் பிள்ளை, விவசாயி, உயர்ந்த மனிதன், தெய்வமகன், தெய்வச்செயல், தேடிவந்த மாப்பிள்ளை, எதிரொலி, ஞான ஒளி, வசந்த மாளிகை, நல்ல நேரம், நான் ஏன் பிறந்தேன், கௌரவம், தங்கப்பதக்கம், அவன்தான் மனிதன், அபூர்வ ராகங்கள், டாக்டர் சிவா, உத்தமன், திரிசூலம். போன்ற திரைப்படங்கள் குறிப்பிடத்த க்கவையாக அமைந்தன. மேலும் எம். ஜி. ஆருக்கு தந்தை ஆக விவசாயி படத்திலும் சிவாஜி கணேசனுக்கு தந்தை ஆக என் தம்பி படத்திலும் முதல் முதலாக இரு நடிப்பு மேதைகளுக்கும் தந்தை ஆக நடித்தாா். கூடவே மேடை நாடகங்களிலும் தொலைக்காட்சித் தொடர்களிலும் நடித்து வந்தார். இவர் சில மலையாள, தெலுங்குத் திரைப்படங்களிலும் நடித்துள்ளார். ஆறு படங்களை இயக்கியுள்ளார்.  
அரசியலில் இந்திய தேசிய காங்கிரசு பற்றாளராக இருந்த இவர் நடிகர் சிவாஜி கணேசன் துவக்கிய தமிழக முன்னேற்ற முன்னணி என்ற கட்சியில் இணைந்து அவருடனேயே பணியாற்றினார். பின்னர் சிவாஜி கணேசன் ஜனதா தளம் கட்சியில் இணைந்தபோது இவரும் இணைந்து கொண்டார்.  
இவரது மகன் கௌதம் தொலைக்காட்சித் தொடர்களில் நடித்து வருகிறார்.
# வாங்கல்

**வாங்கல்** (*Vangal*) என்பது தமிழ்நாடு கரூர் மாவட்டத்தில் காவிரி ஆற்றங்கரையில், கரூர் மற்றும் நாமக்கல் மாவட்ட எல்லையில், கரூர் நகரிலிருந்து வடக்கே 11 கி.மீ. தொலைவிலும், நாமக்கல் நகரிலிருந்து தெற்கே 21 கி.மீ. தொலைவிலும் அமைந்துள்ள கிராமம்.
# வாங்கல்

## நிர்வாக அமைப்பு

கரூர் ஊராட்சி ஒன்றியம், வாங்கல் குப்புசிபாளையம் ஊராட்சி, 13 வார்டுகளை உள்ளடக்கியது. வாங்கல் மற்றும் குப்புசிபாளையம் என இரண்டு கிராம நிர்வாக அலுவலம் உள்ளன. நன்செய் பகுதி வாங்கல் கிராம அலுவலர் கட்டுப்பாட்டிலும், புன்செய் பகுதி குப்புசிபாளையம் கிராம அலுவலர் கட்டுப்பாட்டிலும் உள்ளது.
# வாங்கல்

## நிர்வாக அமைப்பு

### கிராமங்கள்

வாங்கல் பழையூர், கு.வேலாயுதம் பாளையம், காட்டூர், நல்லகுமாரன் பாளையம், பசுபதி பாளையம், மாரிக்கவுண்டன் பாளையம், கோப்பம் பாளையம், சக்கர பாளையம், தவிட்டுப் பாளையம், ஒடையூர், கருப்பம் பாளையம், சீனிவாசபுரம், மூப்பர் நகர்.
# வாங்கல்

## எல்லைகள்

மேற்கே மண்மங்கலம் மற்றும் நன்னியூர் ஊராட்சிகள், கிழக்கே நெரூர் வடக்கு ஊராட்சி, வடக்கே நாமக்கல் மாவட்டம் மோகனூர் பேருராட்சி, தெற்கே மின்னாம்பள்ளி பஞ்சமாதேவி மற்றும் மண்மங்கலம் ஊராட்சிகள்.
# வாங்கல்

## மக்கள் தொகை

வாங்கல் குப்புச்சிப்பாளையம் ஊராட்சி மன்றத்தின் 2001-ஆம் ஆண்டு மக்கள் தொகை கணக்கெடுப்பின்படி மொத்த மக்கள் தொகையின் எண்ணிக்கை சுமார் 9,100 ஆகும்.
# வாங்கல்

## பள்ளிகள்

1. அரசு ஆண்கள் மேல்நிலைப் பள்ளி, வாங்கல்
1. அரசு மகளிர் மேல்நிலைப் பள்ளி,வாங்கல்
1. புனித மேரி மெட்ரிக் மேல்நிலைப் பள்ளி, வாங்கல்
1. கரூர் வெற்றி வினாயகா மேல்நிலைப் பள்ளி, எல்லைமேடு வாங்கல்.  
(சென்னை மாநகரின் முன்னாள் காவல்துறை ஆணையர் திரு. காளிமுத்து, ஐ.பி.எஸ். அரசு ஆண்கள் மேல்நிலைப் பள்ளி, வாங்கலின் முன்னாள் மாணவர்). இது தவிர ஆறு தொடக்கப் பள்ளிகளும் கரூர் ஊராட்சி ஒன்றியக் கட்டுபாட்டில் இயங்கி வருகிறது.
# வாங்கல்

## முக்கிய கோவில்கள்

ஶ்ரீவாங்கலம்மன் திருக்கோவில், வாங்கல் பெருங்குடி மக்களின் குல தெய்வமாகும். சித்திரை மாதத்தில் நடைபெறும் தேர் திருவிழா சிறப்பாகும். வாங்கலம்மன் கோவில், மலையாள கருப்பண்ண சுவாமி கோவில் ஆகியவை காவிரி ஆற்றிற்குச் செல்லும் வழியிலேயே அமைந்துள்ளது. இக்கோவில்கள் மிகவும் பிரசித்தி பெற்றதாகும்.
# வாங்கல்

## முக்கிய தொழில்

காவிரி ஆறு பாய்வதால் இக்கிராமம் விவசாயத்தில் சிறப்பான இடத்தை பிடித்துள்ளது. பணப்பயிர்களான கரும்பு, வாழை முக்கிய விவசாயங்களாகும். நெல், வெற்றிலை, கோரை, தென்னை சாகுபடி ஆகியவற்றில் வாங்கல் பகுதி சிறந்து விளங்குகிறது.
# வாங்கல்

## முக்கிய தொழில்

### நீர்ப்பாசனங்கள்

காவிரி ஆறு, வாங்கல் வாய்க்கால், பாப்புலர் முதலியார் வாய்க்கால் மற்றும் நெரூர் வாய்க்கால் முக்கிய பாசனமாகும், மற்ற விவசாயம் சார்ந்த தொழில்களான பால் உற்பத்தியில் வாங்கல் சிறந்து விளங்குகிறது. இங்கு உற்பத்தி செய்யப்படும் பால் ஆவின் மற்றும் தனியார் பண்ணைகளுக்கு அனுப்பப்படுகிறது.
# வாங்கல்

## வங்கிகள்

- ஸ்டேட் பாங்க் ஆப் இந்தியா
- பல்லவன் கிராம வங்கி
- தொடக்க வேளாண்மை கூட்டுறவு வங்கிகள் இரண்டு செயல்பட்டு வருகின்றன.
# வாங்கல்

## வங்கிகள்

### தானியங்கி பணம் எடுக்கும் இயந்திரம் (ஏடிஎம்)

பாரத ஸ்டேட் வங்கி ஏடிஎம் வங்கி வளாகத்திலும், இந்தியா கேஷ் ஏடிஎம் கடைத்தெரு அருகிலும் செயல்படுகிறது.
# வாங்கல்

## தொலைதொடர்பு

பி.எஸ்.என்.எல். தொலைபேசி அலுவலகம் இங்கு இயங்கி வருகிறது.
# வாங்கல்

## தொலைதொடர்பு

### அஞ்சல் நிலையம் (பின் கோடு: 639 116)

மூன்று அஞ்சல் நிலையங்கள் இயங்கி வருகின்றன. வாங்கல் துணை அஞ்சலகம், வாங்கல் கிழக்கு கிளை அஞ்சலகம் மற்றும் குப்புசிபாளையம் கிளை அஞ்சலகம்.
அருகில் உள்ள தலைமை அஞ்சலகம்: கரூர்-639 001
# வாங்கல்

## போக்குவரத்து

### சாலை போக்குவரத்து

கரூர் வட்டத்தின் அனைத்து பகுதிகளுக்கும் இங்கு இருந்து எளிதில் சென்று வர சாலை வசதி உள்ளது.  
வாங்கல் - கரூர் இரு வழி சாலை (மாவட்ட முக்கிய சாலை);
வாங்கல் - மண்மங்கலம் இடை வழி சாலை (மாவட்ட முக்கிய சாலை) (இது தேசிய நெடுஞ்சாலை 7 உடன் வாங்கலை இணைக்கிறது);
வாங்கல்-நெருர் இடை வழி சாலை
வாங்கல்-புகளூர் இடை வழி சாலை தளவாபாளையம் வழி  
கரூர் - நாமக்கல் மாவட்டத்தை இணைக்கும் வாங்கல் - மோகனூர் இடையே காவிரி ஆற்றின் குறுக்கே 1,500 மீட்டர் தொலைவிற்கு மேம்பாலம் மற்றும் சாலை போக்குவரத்து
# வாங்கல்

## போக்குவரத்து

### பேருந்து வசதிகள்

கரூர் - வாங்கல் இடையே 20 நிமிடங்களுககு ஒரு முறை காலை 4 மணி முதல் இரவு 11 மணி வரை அரசு,தனியார் மற்றும் மினி பேருந்துகள் இயங்கி வருகின்றன. வாங்கல் - பரமத்தி வேலூர் இடையே காலை 5.30 மணி முதல் இரவு 9 மணி வரை ஒரு மணி நெரத்திற்கு ஒரு முறை அரசு,தனியார் & மினி பேருந்துகள் தளவாபாளையம், புகளூர், வேலாயுதம்பாளையம் வழியாக இயங்கி வருகின்றன.  
இது தவிர அருகில் உள்ள நெருர், திருமக்கூடலூர் ஆகிய பகுதிகளுக்கும் அரசு பேருந்துகள் இயங்கி வருகின்றன.
# வாங்கல்

## போக்குவரத்து

### இரயில் போக்குவரத்து

கரூர் -சேலம் இடையே புதிய அகல இரயில் பாதை வாங்கல் வழியாக செல்கிறது. இதற்காக வாங்கலில் புகை வண்டி நிலையம் சுமார் ஒரு கோடி ரூபாய் மதிப்பீட்டில் கட்டப்பட்டு பயன்பாட்டில் உள்ளது. வாங்கல் ரயில் நிலையத்தில் தற்சமயம் பயணிகள் ரயில் மட்டும் நின்று செல்கிறது.  
அமைவிடம்: புது வாங்கலம்மன் கோவில் மற்றும் திருமண மண்டபம் மிக அருகாமையில் 100 மீட்டர் தொலைவிலும், வாங்கல் கடை வீதியில் இருந்து மேற்கே சுமார் 300 மீட்டர் தொலவிலும் வாங்கல் ரயில் நிலையம் உள்ளது.  
ரயில் கால அட்டவனை:
காலை 07.30 மற்றும் இரவு 07.00 கருர் செல்வதற்கு (சேலம் கரூர் பயணிகள் வண்டி)
காலை 08:40 மற்றும் இரவு 08.00 மோகனூர் , நாமக்கல், ராசிபுரம் மற்றும் சேலம் செல்வதற்கு(சேலம் கருர் பயணிகள் வண்டி)  
அருகில் உள்ள பெரிய சந்திப்பு ரயில் நிலையம்: கரூர் (தெற்கே 11 கி.மீ)
# வாங்கல்

## மருத்துவ வசதி

வாங்கலில் அரசு ஆரம்ப சுகாதர நிலையம் இயங்கி வருகிறது. இங்கு இப்பகுதி மக்கள் ஏராளமானோர் சிகிச்சை பெற்று வருகின்றனர். மேலும் இரண்டு துணை சுகாதார நிலையங்களும், தனியார் மருத்துவமனைகள் சேவை புரிந்து வருகின்றன. இங்கு கால்நடை மருந்தகம் ஒன்றும் இயங்கி வருகிறது.
# வாங்கல்

## காவல் நிலையம்

வாங்கலில் காவல் நிலையம் பல ஆண்டுகளாக செயல்பட்டு வருகிறது. இது வாங்கல், நெரூர், அரங்கநாதன் பேட்டை, சோமூர், மின்னாம்பள்ளி, மண்மங்கலம், நன்னியூர் புதூர், கடம்பங்குறிச்சி, செம்மடை ஆகிய பகுதி மக்களின் பாதுகாவலனாக இக்காவல்நிலையம் இயங்கி வருகின்றது.
# வாங்கல்

## பிரபலங்கள்

திரைப்பட நடிகர் ரவிச்சந்திரன் மற்றும் செய்தி வாசிப்பாளர் நிர்மலா பெரியசாமி இவ்வூரில் பிறந்தவர்களாவர். முன்னாள் மத்திய அமைச்சர் கோபாலும் இக்கிராமத்தை சார்ந்தவர்.
# பப்மெட்

**பப்மெட்** (PubMed) என்பது உயிரியல் மற்றும் உயிரிமருத்துவ ஆய்வுக்கான மேற்கோள்கள் மற்றும் ஆய்வு பொழிப்புகளையும் கொண்ட இலவச தரவுத்தளமாகும். இத்தரவுத்தளம், தேசிய நல கழகம், ஐக்கிய அமெரிக்காவில் உள்ள ஐக்கிய அமெரிக்க தேசிய மருத்துவ நூலகத்தால் பராமரிக்கப்பட்டு வருகிறது. 2012, அக்டோபர் மாதக்கணக்குப்படி 22.1 மில்லியன் பதிவுகளைக் கொண்டுள்ளது. பப்மெட் முதன்முதலில் 1996ஆம் ஆண்டு சனவரி மாதம் வெளியிடப்பட்டது.
# அஷ்டலெட்சுமி கோயில், சென்னை

யின் போது கோவில் கோபுரம்]]  
**அஷ்டலட்சுமி கோயில்** (Ashtalakshmi Kovil) என்பது சென்னையின் பெசன்ட் நகர் பகுதியில் எலியட்ஸ் கடற்கரையின் இறுதியில் உள்ளது. அஷ்டலெட்சுமிகளுக்காக அமைக்கப்பட்ட இக்கோயில் நான்கு நிலைகள் கொண்ட கோபுரங்களுடன் கூடியதாகும்.  
அட்ட (எட்டு) இலட்சுமிகளும் நான்குநிலைகளில் நிறுவப்பட்டுள்ளனர். முதல் தளத்தில் ஆதிலட்சுமி, தான்ய லட்சுமி, தைரியலட்சுமி உள்ளனர். முதல்தளத்தில் மகாலட்சுமியும் மகாவிஷ்ணுவும் உள்ளனர். கோயில் தரிசனத்தை இங்கிருந்தே துவக்குவர். சில படிகள் ஏறி மூன்றாம் தளமடைந்தால் அங்கு சந்தான லட்சுமி, விசயலட்சுமி வித்தியா லட்சுமி மற்றும் கசலட்சுமி சன்னதிகளைக் காணலாம். மேலேறினால் உள்ள நான்காம் தளத்தில் தனியாக உள்ள தனலட்சுமியைக் காணலாம்.
# வரலாறு

காஞ்சி சங்கர மடத்து பெரியவர் சந்திரசேகர சரசுவதி அவர்களின் விருப்பப்படி அட்டலட்சுமி கோயில் இக்கடற்கரையில் கட்ட 1974-ஆம் ஆண்டில் அடிக்கல் நடப்பட்டது.
# வரலாறு

## கோயில் அமைப்பு

அஷ்டலட்சுமி கோயில் 65 அடி நீளம், 45 அடி அகலம் கொண்டது. இலக்குமியின் அட்டலட்சுமி வடிவங்கள் கோபுரத்தின் நான்கு நிலைகளில் உள்ள ஒன்பது சன்னதிகளில் அமைத்துக் கட்டப்பட்டது. அட்டலட்சுமிகளைத் தவிர பத்து தசாவதார அவதாரங்களுக்கும் குருவாயூரப்பன், கணபதி, தன்வந்திரி மற்றும் அனுமன் சன்னதிகளும் உண்டு.
# மச்சலி (புலி)

**மச்சலி** (T-16) *(machali)* என்று அழைக்கபட்டது இந்தியாவின் ரண்ர்தம்போர் தேசிய பூங்காவில் வாழ்ந்த ஒரு வங்காளப் புலி ஆகும். 1997 வசந்த காலத்தில் பிறந்த  
மச்சாலியின் செயற்கருஞ் சாதனைகளால் ஈர்க்கப்பட்டு அதைக் காணவந்த சுற்றுலாப் பயணிகளின் காரணமாக இந்தியா ஆண்டுக்கு சுமார் 10 மில்லியன் அமெரிக்க டாலர்களை ஈட்டியது. புலிகளைப் பாதுகாப்பதில் இது ஆற்றிய பங்களிப்பிற்காகவும், இந்தியாவிற்கு குறிப்பிடத்தக்க வருமானத்தை சுற்றுலா தலத்திற்கு ஈட்டித் தந்ததற்காக இருந்ததற்காக, புலிகளுக்கான பயண ஏற்பாட்டாளர் குழுமத்தினரால் *(Travel Operators For Tigers)* "வாழ்நாள் சாதனையாளர் விருது" மச்சலிக்கு வழங்கப்பட்டது.
# மச்சலி (புலி)

## வாழ்க்கை

மச்சாலி 1997 ஆம் ஆண்டு வசந்த காலத்தில் பிறந்தது. மச்சாலியின் சந்ததிகள் பூங்காவில் புலிகளின் எண்ணிக்கையை கணிசமாக அதிகரித்தன - 2004 இல் 15 புலிகள் இருந்த நிலையிலிருந்து, 2014 இல் 50 புலிகளாக அதிகரித்தது. இறுதியில், பூங்காவில் பாதிக்கும் மேற்பட்ட புலிகள் மச்சிலியின் வம்சாவளியைச் சேர்ந்தவையாக இருந்தன.  
2014 ஆம் ஆண்டின் தொடக்கத்தில், மச்சாலி வழக்கமாக உலவும் பகுதியில் காணப்படவில்லை. இதனால் 200க்கும் மேற்பட்ட பூங்கா ஊழியர்கள் தேடுதல் வேட்டையைத் தொடங்கினர். சுமார் ஒரு மாதத்திற்குப் பிறகு மச்சிலி தென்பட்டது. அது நல்ல ஆரோக்கியத்துடன் இருப்பதாகத் தோன்றியது. காணாமல் போவதற்கு முன்பு பூங்கா ஊழியர்களால் உணவளிக்கப்பட்டு பராமரிக்கபட்ட போதிலும், இது தானே வேட்டையாடி தனக்கான இரையைப் பெற்று அடர்ந்த காட்டில் உயிர் வாழ்ந்து வந்தது தெரியவந்தது.  
மச்சிலி அதன் வேட்டையாடும் திறமை, வலிமை போன்றவற்றிற்காக அறியப்பட்டது. குறிப்பாக 2003 ஆம் ஆண்டு 4.3 மீட்டர் நீளமுள்ள (14 அடி) சதுப்புநில முதலையுடன் ஏற்பட்ட பிரச்சனையில் அதை சண்டையிட்டுக் கொன்ற நிகழ்வு குறிப்பிடத்தக்கது. முதலையுடன் சண்டையின் விளைவாக, மச்சிலியின் இரண்டு கோரைப் பற்கள் பறிபோயின. ஆண் புலி மற்றும் பிற விலங்குகளிடமிருந்து தன் குட்டிகளைக் காக்கும் பொருட்டு இது அளப்பரிய செயல்களைச் செய்து இது அப்போது காட்டிய மூர்க்கத்தனத்திற்கு பெயர் பெற்றது. புலிகளைப் பாதுகாப்பதில் இது ஆற்றிய பங்களிப்பிற்காகவும், இந்தியாவிற்கு குறிப்பிடத்தக்க வருமானத்தை ஈட்டி தந்தமைக்காகவும், புலிகளுக்கான பயண முகவர்களால் "வாழ்நாள் சாதனையாளர் விருத" வழங்கப்பட்டது.  
2013 ஆம் ஆண்டில், இந்திய அரசாங்கம் மச்சிலி புலியின் சுற்றுச்சூழல், பொருளாதார பங்களிப்புகளுக்காக ஒரு நினைவு அஞ்சல் அட்டையையும், அஞ்சல் தலையையும் வெளியிட்டது.
# மச்சலி (புலி)

## ஊடங்களில்

உலகிலேயே அதிகம் ஒளிப்படம் எடுக்கப்பட்ட புலியாக மச்லி கருதப்படுகிறது. 2012 ஆம் ஆண்டில், மச்லியின் கதை பிபிசியின் நேச்சுரல் வேர்ல்டில் "குயின் ஆஃப் டைகர்ஸ்: நேச்சுரல் வேர்ல்ட் ஸ்பெஷல்" என்ற பாகத்தில் ஒளிபரப்பப்பட்டது.
# மச்சலி (புலி)

## பிற்கால ஆண்டுகளும் இறப்பும்

முதுமையால், மச்சலி தனது இறுதி ஆண்டுகளில் கிட்டத்தட்ட தன் அனைத்து பற்களையும், ஒரு கண்ணின் பார்வையையும், தனது வலிமையையும் இழந்திருந்தது. தன் தனது கடைசி குட்டியான சுந்தரி என்ற புலியிடம் மச்சிலி தனது புல்வெளியை பறிகொடுத்து விரட்டப்பட்டது.  
2016 ஆகத்தில் மச்சலி கடுமையாக நோய்வாய்ப்பட்டது. அதன் மூப்பின் காரணமாக, அதற்கு அளிக்கும் மருந்துகள் தீங்கு விளைவிக்கும் அல்லது ஆபத்தானதாக மாறும் என்பதால், ரந்தம்போரின் ரேஞ்சர்களும் ஊழியர்களும் மச்சிலிக்கு சிகிச்சை அளித்து உதவுவது ஆபத்தானதாகக் கருதப்பட்டது. இந்நிலையில் இது 2016 ஆகத்து 18 அன்று இறந்தது. இப் புலி 19 ஆண்டுகள் வாழ்ந்தது. காடுகளில் புலிகளின் சராசரி ஆயுட்காலம் 12 ஆண்டுகள் என்பதால் இது மிக நீண்டகாலம் வாழ்ந்த காட்டுப் புலி என்பதாற்காக அறியப்படுகிறது.  
மச்சாலியின் வாழ்வின் கடைசி சில ஆண்டுகளை வனவிலங்கு திரைப்படப் படைப்பாளி எஸ். நல்லமுத்து படமாக்கினார். 'உலகின் மிகவும் பிரபலமான புலி' (*The World's Most Famous Tiger*) என்று பெயர் கொண்ட இந்தப் படத்தில், மச்சாலிக்கும் அதன் மகள் சுந்தரிக்கும் இடையிலான இரண்டு நிமிட மோதல் இடம்பெறுகிறது. இது மச்சாலி தான் ஆண்ட ரந்தம்போர் வனப்பகுதி மீதான கட்டுப்பாட்டை இழப்பதோடு, முன்னாள் துணைவர் அதனுடன் தோழமையுடன் நடந்து கொள்ளும் அசாதாரண நிகழ்வோடு முடிகிறது.
# தொல்காப்பியம் இடையியல் செய்திகள்

தொல்காப்பியம் தமிழின் மொழியியலைக் கூறும் நூல். இது எழுத்து, சொல், பொருள் என்று மூன்று அதிகாரங்களாகப் பிரிக்கப்பட்டுள்ளது. ஒவ்வோர் அதிகாரமும் ஒன்பது ஒன்பது இயல்களாகப் பிரிக்கப்பட்டுள்ளன.  
தொல்காப்பியம் இடையியல் நூற்பா  
இடைச்சொல் விளக்கம்  
இடையியல் தொல்காப்பியச் சொல்லதிகாரத்தில் ஏழாவது இயலாக அமைந்துள்ளது.
# தொல்காப்பியம் இடையியல் செய்திகள்

## இடையியல் சொல்லும் செய்திகள்

:செய்திகள் எளிமைப்படுத்தப்பட்டுள்ளன.
# தொல்காப்பியம் இடையியல் செய்திகள்

## இடையியல் சொல்லும் செய்திகள்

### இடைச்சொல் - தொல்காப்பியர் விளக்கம்

இடைச்சொல் பற்றிய விளக்கங்கள் இவ்வியலின் முதல் இரு நூற்பாக்களில் கூறப்பட்டுள்ளன.  
- பெயரொடும் வினையொடும் நடைபெற்று இயலும்.
- இடைச்சொல்லுக்கென்று தனி இயல்பு இல்லை.
- சொற்கள் புணரும்போது அவற்றிற்கு இடையே நின்று அவற்றின் பொருளை உணர்ந்துகொள்ள உதவும்.
::<small>புணரியல் சாரியைகள்</small>
- வினைச்சொல்லில் காலம் காட்டும்.
::<small>செய்தான்(த்), செய்கிறான்(கிறு), செய்வான்(வ்) - போன்றவை</small>
- வேற்றுமை உருபு
::<small>ஐ, ஆல், கு, இன், அது, கண் - போன்றவை</small>
- அசைநிலைக் கிளவி
- இசைநிறைக் கிளவி
- உரிய குறிப்புப்பொருள்
- ஒப்பு இல்லாப் பொருள்
# தொல்காப்பியம் இடையியல் செய்திகள்

## இடையியல் சொல்லும் செய்திகள்

### இடைச்சொல்லுக்குப் புறனடை Addenda

- கூறப்படாத பொருள் தோன்றினும் கொள்க. <small>(நூற்பா 47)</small>
- கூறப்படாத பொருள் தோன்றினால் கூறப்பட்டவற்றோடு பொருத்திப் பார்த்துக்கொள்க. <small>(நூற்பா 48)</small>
# தொல்காப்பியம் இடையியல் செய்திகள்

## இடையியல் சொல்லும் செய்திகள்

### இடைச்சொற்கள்

- அகரவரிசைத் தொகுப்பு. ஒவ்வொரு சொல்லும் இந்த இயலில் எத்தனையாவது நூற்பாவில் விளக்கப்பட்டுள்ளது என்பது ஒவ்வொரு சொல்லுக்கும் பக்கத்தில் தரப்பட்டுள்ளது.
# தொல்காப்பியம் இடையியல் செய்திகள்

## இடையியல் சொல்லும் செய்திகள்

### இடைச்சொற்கள்

#### (1-10)

1. அந்தில் – அந்தில் என்பது அசைநிலைக்கிளவி, இது ஆங்க என்னும் இடம்சுட்டு பொருளிலும் வரும் -19
1. அம்ம – கேட்பிக்கும் -28
1. அரோ – அசைநிலைக்கிளவி -31
1. ஆக – பிரிவில் அசைநிலை -32
1. ஆகல் – பிரிவில் அசைநிலை -32
1. ஆங்க – உரையசை -29
1. ஆர் – அசைநிலை -23, இயற்பெயர் முன் நின்றால் பன்மை-வினை கொண்டு முடியும் -22
1. இக – முன்னிலை அசைச்சொல் -26
1. இகும் – முன்னிலை அசைச்சொல் -26, இது தன்மை இடத்திலும் வரும் -27,
1. உம்
# தொல்காப்பியம் இடையியல் செய்திகள்

## இடையியல் சொல்லும் செய்திகள்

### இடைச்சொற்கள்

#### (11-20)

1. எல் – இலக்கம் -21
1. எற்று – இறந்த பொருள் -15
1. என – வினை, குறிப்பு, இசை, பண்பு, எண், பெயர் - ஆகிய 6 வகையான சொற்களோடு வரும். -10
1. என்பது – பிரிவில் அசைநிலை -32
1. என்றா – எண்ணுப்பொருள் -41 \ என்றா – எண்ணும்போது தொகைச்சொல் பெற்றே முடியும் -42
1. என்று – இசை, எண், குறிப்பு, பண்பு, பெயர், வினை (11) பிரிந்து சென்றும் ஒன்றும் (46)
1. எனா – உம்மை தொக்க எண் -41 \ எனா – எண்ணும்போது தொகைச்சொல் பெற்றே முடியும் -42
1. ஏ – ஈற்றசை,எண், தேற்றம், பிரிநிலை, வினா -9 \தெளிவு (அளபெடுக்கும்) -13 \ எண்ணும்போது இடை விட்டும் எண்ணப்படும் -40 \ எண்ணும்போது தொகைச்சொல் பெற்றே முடியும் -42 \ ஏ - (அன்றே) குறிப்பு -34 \ ஏ – (நன்றே) குறிப்பு -34 \ ஏ – அசைநிலை -24 \ ஏ – இசைநிறை -24 \ ஏ – ஈற்றில் ஓரசை ஆகலும் உரித்து -38 \
1. ஓ – (அந்தோ) குறிப்பு -34 \ ஓ – (அன்னோ) குறிப்பு -34 \ ஓ – சிறப்பு (அளபெடுக்கும்) -13 \ ஓ – பிரிநிலை -8
1. ஔ – (இறுதியில் உயிர்) அளபெடை, காலம் நோக்கிப் பொருள் தரும் -33
# தொல்காப்பியம் இடையியல் செய்திகள்

## இடையியல் சொல்லும் செய்திகள்

### இடைச்சொற்கள்

#### (21-30)

1. கா – அசைநிலைக்கிளவி -31
1. குரை – அசைநிலை -24 \ குரை – இசைநிறை -24
1. கொன் – அச்சம், காலம், பயமிலி, பெருமை -6
1. கொல் - ஐயம் -20
1. சின் – தன்மை, படர்க்கை இடங்களிலும் வரும் -27 \ சின் – முன்னிலை அசைச்சொல் -26
1. தஞ்சம் – எண்மை -18
1. தில் – ஒழியிசைக்கிளவி, காலம், விழைவு (தன்மை) தில் – விழைவு -5
1. பிற – அசைநிலைக்கிளவி -31 (பொருளில் பிற) அது பிற, இது பிற, உது பிற - இளம்பூரணர் உரை மேற்கோள் (இச்சொல் இடைச்சொல்லாக வரும்போது இக்கால வழக்கில் 'அப்புறம்' என்று வழங்கப்படுகிறது. ஒருவன் தாஆன் பேசிக்கொண்டேயிருக்கும்போது இடையிடையே 'அப்புறம்' என்னும் சொல்லை மீண்டும் மீண்டும் சொல்லிக்கொள்வது உண்டு. இதுதான் இடைச்சொல்)
1. பிறக்கு – அசைநிலைக்கிளவி -31 அது பிறக்கு - இளம்பூரணர் உரை மேற்கோள்
1. போ – அசைநிலைக்கிளவி -31
# தொல்காப்பியம் இடையியல் செய்திகள்

## இடையியல் சொல்லும் செய்திகள்

### இடைச்சொற்கள்

#### (31-41)

1. போலும் (ஒப்பில் போலி) – உரையசை -30
1. மதி – முன்னிலை அசைச்சொல் -26
1. மற்று – அசைநிலை, வினைமாற்று -14
1. மற்றையது – சுட்டுநிலை ஒழிய இனம் குறிக்கும் –16
1. மன் – ஆக்கம், ஒழியிசைக்கிளவி, கழிவு -4
1. மன்ற – தேற்றம் -17
1. மா – வியங்கோள் அசைச்சொல் -25
1. மாது – அசைநிலைக்கிளவி -31
1. மியா – முன்னிலை அசைச்சொல் -26
1. மோ – முன்னிலை அசைச்சொல் -26
1. யா – அசைநிலைக்கிளவி -31
# தொல்காப்பியம் இடையியல் செய்திகள்

## கருவிநூல்

1. தொல்காப்பியம் சொல்லதிகாரம் இளம்பூரணர் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் சொல்லதிகாரம் சேனாவரையர் உரை, ஆறுமுகநாவலர் பதிப்பு, 1934
1. தொல்காப்பியச் சொல்லதிகாரக் குறிப்பு, டாக்டர் P.S. சுப்பிரமணிய சாஸ்திரி எழுதியது, பிரமோத ஆண்டு, 1932
1. தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக் கழக வெளியீடு, 1962
1. தொல்காப்பியம் சொல்லதிகாரம் கல்லாடனார் விருத்தி உரையும் பழைய உரையும், சைவசித்தாந்த நூற்பதிப்புக் கழக வெளியீடு, 1964
1. தொல்காப்பியம் சொல்லதிகாரம் தெய்வச்சிலையார் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் மூலம்
1. தொல்காப்பியம் மூலம்
# உயிரணுவியல்

**உயிரணுவியல்** அல்லது **குழியவியல்** (cytology) என்பது உயிரணுக்களைப் பற்றிய அறிவைத் தரும் கல்வியாகும். உயிரியல் கல்வியின் ஒரு துணைத் துறையாக உயிரணுவியல் திகழ்கின்றது. உயிரணுக்களின் கட்டமைப்பு, தொழிற்பாடு, வேதியல் மாற்றங்கள், நோய்களில் ஏற்படும் மாற்றங்கள் போன்றவை இத்துறையில் ஆராயப்படுகின்றன. பயன்பாட்டைப் பொறுத்து இவை பின்வருமாறு மேலும் வகைப்படுத்தப்பட்டுள்ளன:
- உயிரணு நோய்க்கூறியல் (Cytopathology)
- உயிரணு உயிரியல் (Cell biology)
# உயிரணு உயிரியல்

**உயிரணு உயிரியல்** அல்லது **கலவுயிரியல்** (Cell biology) என்பது உயிரணுக்களைப் பற்றிய அறிவியல் கல்வி ஆகும், இங்கு அவற்றின் இயல்பு, கட்டமைப்பு, புன்னங்கங்களின் அமைப்பு, தொழிற்பாடு, அவை அமைந்துள்ள சூழலுடன் ஏற்படும் இடைவினைகள், வாழ்க்கை வட்டம், கலப்பிரிவு, இறப்பு என்பன ஆராயப்படுகின்றது. இவை நுண்நோக்கி கொண்டு மற்றும் மூலக்கூற்றுத் தரத்தில் ஆராயப்படுகின்றது. உயிரணு உயிரியலில் நிகழும் ஆராய்வுகளால் பாக்டீரியா, முதலுயிரி போன்ற ஒருகல உயிரிகளின் மற்றும் சிறப்பு உயிரணுக்களால் உருவான மனிதர் போன்ற பல்கல உயிர்களின் பல்வகைமை தெளிவாக அறியப்படுகின்றது.  
உயிரணுக்களையோ அல்லது அவற்றின் உள்ளடக்கங்களையோ அவற்றின் தொழிற்பாடு தொடர்பாக ஆராய்வது உயிரியல் அறிவியலில் முதன்மையானது. உயிரணுக்களின் ஒற்றுமை, வேற்றுமைகள் பற்றிய அறிவு வெவ்வேறு துறைகளுக்கு துணை நிற்கின்றது; மூலக்கூற்று உயிரியல், புற்றுநோய் ஆராய்ச்சி, உயிர் வளர்ச்சியியல் போன்ற துறைகள் இதற்கு எடுத்துக்காட்டாக உள்ளன. உயிரணு உயிரியல் ஆராய்வு வேறு துறைகளான மரபியல், உயிர் வேதியியல், மூலக்கூற்று உயிரியல், நோய் எதிர்ப்பியல், உயிர் வளர்ச்சியியல் என்பவற்றுடன் நெருங்கிய தொடர்பைக் கொண்டுள்ளது.
# உயிரணு உயிரியல்

## நிகழ்வுகள்

ஒரு உயிரணுவில் பற்பல நிகழ்வுகள் நடைபெறுகின்றன, உயிரணுக்களின் வகையைப் பொறுத்தும் உயிரினத்தின் தேவையைப் பொறுத்தும் உயிரணுக்கு உயிரணு இவை வேறுபடுகின்றது, ஆனால் அனைத்து உயிரணுக்களுக்கும் பொதுவான நிகழ்வுகளும் உண்டு.
1. புரதத்தொகுப்பும் பின்னர் தொகுக்கப்பட்ட புரதத்தை நகர்த்துதலும்
1. மூலக்கூறுகளை உயிரணுக்குள்ளேயும் வெளியேயும் செலுத்துதல்
1. தன்னிச்சைத் தின்குழியம் - இந்நிகழ்வில் ஒரு உயிரணு தனது சொந்த நுண் உறுப்பையோ அல்லது ஆக்கிரமித்த நுண் உயிரிகளையோ "தின்னுதல்" (உட்கொள்ளல்)
1. ஓட்டல் - இரு அண்மித்த உயிரணுக்களை ஒன்றுடன் ஒன்று ஒட்டுவதன் மூலம் இழைய அமைப்பைப் பேணுதல்
1. இனப்பெருக்கம் - விந்தணுவும் சூலும் இணைவதால் கருக்கட்டல் நிகழ்வு உண்டாகின்றது
1. உயிரணு அசைவு - வேதி ஈர்ப்பு, சுருக்கம், பிசிர், கசையிழை
# தேசிய சிறார் விருது

**இந்தியச் சிறாருக்கான தேசிய வீரதீர விருது ** (National Bravery Award for Indian Children) ஒவ்வொரு ஆண்டும் இந்திய அரசும் மற்றும் சிறார் நலத்திற்கான இந்திய மன்றமும் (ICCW) இணைந்து பல இடர்களின் இடையிலும் வீரமாகச் செயல் புரிந்த இந்தியச் சிறாருக்காக வழங்கப்படுகிறது.  
பதினாறு அகவைக்குட்பட்ட 24 சிறாருக்கு இந்த விருதுகள் வழங்கப்படுகின்றன. இவற்றில் 1978ஆம் ஆண்டு தங்களைக் கடத்தியவர்களுடன் போராடி உயிர்விட்ட சோப்ரா குழந்தைகள் நினைவாக ஓர் சிறுவனுக்குத் தரப்படும் சஞ்சய் சோப்ரா விருதும் ஓர் சிறுமிக்குத் தரப்படும் கீதா சோப்ரா விருதும் குறிப்பிடத்தக்கன.. இந்த விருதுகளில் உயரியனவாக 1987ஆம் ஆண்டிலிருந்து கொடுக்கப்படும் பாரத் விருதும் 1988ஆம் ஆண்டிலிருந்து கொடுக்கப்படும் பாபு கயதானி விருதும் கருதப்படுகின்றன.
# தேசிய சிறார் விருது

## விருதுகள்

ஒவ்வொரு விருதும் ஓர் பதக்கம், சான்றிதழ் மற்றும் நிதிப்பரிசு கொண்டவையாக உள்ளன. பாரத் விருது பெற்றோருக்கு தங்கப்பதக்கமும் ஏனையோருக்கு வெள்ளிப் பதக்கமும் வழங்கப்படுகிறது. மேலும் அவர்கள் தங்கள் பள்ளிப் படிப்பை முடிக்க சிறார் நலத்திற்கான இந்திய மன்றத்தின் நிதிப்புரவலும் மருத்துவ,பொறியியல் போன்ற தொழில்முறைக் கல்விக்கு இந்திரா காந்தி படிப்புதவியும் வழங்கப்படுகின்றன..  
2009ஆம் ஆண்டிலிருந்து இந்திய அரசு மருத்துவ மற்றும் பொறியியல் கல்லூரிகளில் இந்த விருது வென்றோருக்கு இட ஒதுக்கீடு வழங்கியுள்ளது.
# தேசிய சிறார் விருது

## விருதுகள்

### விருதுகளின் பட்டியல்

1. **பாரத் விருது**, 1987 முதல்
1. **சஞ்சய் சோப்ரா விருது**, 1978 முதல்
1. **கீதா சோப்ரா விருது**, 1978 முதல்
1. **பாபு காயதானி விருது**, 1988 முதல்
1. **தேசிய வீரதீர விருது**, 1957 முதல்
# தேசிய சிறார் விருது

## வழங்குவிழா

இந்த விருதுகள் நவம்பர் 14, சிறுவர் நாள், அன்று அறிவிக்கப்படுகின்றன; சில நேரங்களில் அடுத்த ஆண்டின் துவக்கத்தில் அறிவிக்கப்படுகின்றன. இந்தியக் குடியரசு நாள்|இந்தியக் குடியரசு நாளுக்கு முந்தைய நாள் இந்தியப் பிரதமர்|இந்தியப் பிரதமரால் வழங்கப்படுகின்றன. இதற்கு முன்னதாக இந்தியக் குடியரசுத் தலைவர் கொடுக்கின்ற விருந்து ஒன்றில் இவர்கள் ஊடகங்களுக்கு அறிமுகப்படுத்தப்படுகின்றனர். குடியரசுத் திருநாள் பேரணியில் யானைமீது இவர்கள் பேரணியின் அங்கமாக உலா வருகின்றனர்.
# அஜின்கியா ரகானே

**அஜின்கியா மதுகர் ரகானே** (*Ajinkya Madhukar Rahane*, பிறப்பு: சூன் 6, 1988) இந்தியத் துடுப்பாட்டக்காரர். வலது கை மட்டையாளரான இவர் தேர்வுத் துடுப்பாட்டப் போட்டியின் உதவி அணித் தலைவராக உள்ளார். இந்தியன் பிரீமியர் லீக் போட்டிகளில் கொல்கத்தா நைட் ரைடர்ஸ் அணியின் தலைவராக நியமிக்கப்பட்டுள்ளார்.  
2007 ஆம் ஆண்டில் முதல் தரத் துடுப்பாட்டப் போட்டிகளில் விளையாடத் துவங்கினார். 100 போட்டிகளில் விளையாடிய பின் இவரின் துடுப்பாட்ட சராசரி 62.04 ஆக இருந்தது. முதல் ஐந்து பருவகாலங்களில் 1000 ஓட்டங்களுக்கு மேல் மூன்று முறை எடுத்துள்ளார்.ஆகத்து 2011 இல் மான்செஸ்டரில் நடைபெற்ற இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார். ஷிகர் தவானுக்கு விரல்களில் ஏற்பட்ட காயம் காரணமாக விலகியதால் 2013 ஆம் ஆண்டில் நடைபெற்ற அலன் போடர்- சுனில் காவஸ்கர் கோப்பைக்கான போட்டித் தொடரில் விளையாடும் வாய்ப்பு இவருக்கு கிடைத்தது. நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் முதல் நூறு அடித்தார். விராட் கோலி தோள் எலும்பு காயம் காரணமாக விலகியதால் 2017 ஆம் ஆண்டில் ஆத்திரேலியத் துடுப்பாட்ட அணிக்கு எதிரான நான்காவது தேர்வுத் துடுப்பாட்டப் போட்டிக்குத் தலைவரானார்.
# அஜின்கியா ரகானே

## ஆரம்பகால வாழ்க்கை

அஜின்கியா ரகானே சூன் 5, 1988 இல் அகமது நகர் மாவட்டம், மகாராட்டிரம்,இந்தியாவில் பிறந்தார். இவரின் தந்தை மதுகர் பாபுராவ் ரகானே,தாய் சுஜாதா ரகானே ஆவர். இவருக்கு சசான்க் எனும் இளைய சகோதரனும் , அபூர்வா எனும் தங்கையும் உள்ளனர். இவருக்கு 17 வயதாக இருக்கும் போது பிரவின் ஆம்ரே எனும் முன்னாள் இந்தியத் துடுப்பாட்ட அணி வீரரிடம் பயிற்சி பெற்றார்.
# அஜின்கியா ரகானே

## உள்ளூர்ப் போட்டி

2007 ஆம் ஆண்டின் துவக்கத்தில் நியூசிலாந்தில் நடைபெற்ற 19 வயதிற்கு உட்பட்டோருக்கான போட்டியில் சிறப்பான இரு நூறுகள் அடித்தார். அந்தத் தொடரில் விளையாடிய விராட் கோலி, கேன் வில்லியம்சன், இஷாந்த் ஷர்மா, டிம் சௌத்தி, டிரென்ட் போல்ட் மற்றும் ரவீந்திர ஜடேஜா ஆகியோர் பின்னாளில் நட்சத்திர துடுப்பாட்டக்காரர்களாக ஆனார்கள். இந்தத் தொடரில் இவரின் சிறப்பான ஆட்டத்தினால் பாக்கித்தானில் நடைபெற்ற முகமது நிசார் கோப்பைக்கான தொடரில் இவருக்கு இடம் கிடைத்தது.
# அஜின்கியா ரகானே

## சர்வதேச போட்டிகள்

### தேர்வுத் துடுப்பாட்டம்

மார்ச் 22, 2013 ஆம் ஆண்டில் பெரோசா கோட்லா விளையாட்டரங்கத்தில் ஆத்திரேலியத் துடுப்பாட்ட அணிக்கு எதிரான பார்டர் - சுனில் காவஸ்கர் கோப்பைக்கான போட்டித் தொடரில் இவர் அறிமுகமானார்.
# அஜின்கியா ரகானே

## சர்வதேச போட்டிகள்

### ஒருநாள் பன்னாட்டுத் துடுப்பாட்டம்

2011 ஆம் ஆண்டில் ஆத்திரேலியத் துடுப்பாட்ட அணிக்கு எதிரான போட்டியில் சிறப்பாக செயல்பட்டதைத் தொடர்ந்து இங்கிலாந்து துடுப்பாட்ட அணிக்கு எதிரான போட்டித் தொடரில் விளையாடும் வாய்ப்பினைப் பெற்றார். இங்கிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகம் ஆனார். இந்தப் போட்டியில் வீரேந்தர் சேவாக்கிற்குப் பதிலாக துவக்க வீரராக இவர் களமிறங்கினார். அந்தப் போட்டியில் 40 ஓட்டங்களைப் பெற்றார். இவரின் துடுப்பாட்ட சராசரி 90.90 ஆகும். அந்தத் தொடரில் இந்திய அணி வெற்றி பெற்றது.  
2011 ஆம் ஆண்டில் இங்கிலாந்தில் நடைபெற்ற இங்கிலாந்திற்கு எதிரான போட்டியில் சிறப்பான ஆட்டத்தை வெளிப்படுத்தினார். அதில் 54 பந்துகளில் 47 ஓட்டங்கள் எடுத்தார். ஆனால் மேற்கிந்தியத்தீவுகள் துடுப்பாட்ட அணி, இலங்கைத் துடுப்பாட்ட அணி, பாக்கித்தான் துடுப்பாட்ட அணி, மற்றும் இங்கிலாந்து துடுப்பாட்ட அணிகளுக்கு எதிராக சிறப்பாக விளையாடத் தவறினார்.
# அனைத்துலக் குற்றவியல் சட்டம்

**அனைத்துலக் குற்றவியல் சட்டம்** என்பது பாரதூரமான அட்டூழியங்களை செய்வோருக்கு குற்றப் பொறுப்பைக் கொடுத்து தண்டனை வழங்குவதற்காக வடிவமைக்கப்பட்ட அனைத்துலகச் சட்டத் தொகுப்பு ஆகும். முக்கியமாக இது இனப்படுகொலை, போர் குற்றங்கள், மானுடத்துக்கு எதிரான குற்றங்கள், வலிந்த போர் ஆகியவற்றைப் பற்றி எடுத்துரைக்கிறது.
# ஏ, ஜீ. ராம் சிங்

**<big>** ஏ. ஜீ. ராம் சிங்**</big>
**இந்தியா ****  
| **துடுப்பாட்ட நடை ** | இடதுகை துடுப்பாட்டம் |
| --- | --- |
| **பந்துவீச்சு நடை** | இடதுகை மிதவேகப் பந்துவீச்சு |
| <big>** முதது **</big> |  |
| ஆட்டங்கள் | 56 |
| ஓட்டங்கள் | 3314 |
| துடுப்பாட்ட சராசரி | 35.25 |
| 100கள்/50கள் | 6/22 |
| அதிக ஓட்டங்கள் | 126 |
| பந்து வீச்சுகள் | 10826 |
| இலக்குகள் | 265 |
| பந்துவீச்சு சராசரி | 18.56 |
| சுற்றில் ஐந்து இலக்குகள் | 24 |
| ஆட்டத்தில் 10 இலக்குகள் | 8 |
| சிறந்த பந்துவீச்சு | 8-14 |
| பிடிகள்/ஸ்டம்புகள் | 27/0 |
| <small>First class debut: January 11, 1931
Last first class game: December 28, 1946
Source:
</small> | } |
** ஏ. ஜீ. ராம் சிங்** (*A. G. Ram Singh*) பிறப்பு: சூன் 14 1910, இறப்பு: ஆகத்து 11 1999 இந்தியத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 56 முதல்தர துடுப்பாட்டப் போட்டிகளில் கலந்து கொண்டுள்ளார்.
# யலீகா ஞானேஸ்வர ராவ்

**யலீகா ஞானேஸ்வர ராவ்** (*Yaleeka Gnaneswara Rao *, பிறப்பு: ஆகத்து 25, 1984, இந்தியத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 34 முதல்தர துடுப்பாட்டப் போட்டிகளிலும், 25 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# அம்பாதி ராயுடு

**அம்பாதி ராயுடு** (*Ambati Rayudu*, பிறப்பு: செப்டம்பர் 23, 1985 , இந்தியத் துடுப்பாட்டக்காரர் இந்திய அணிக்காக ஒருநாள் பன்னாட்டுத் துடுப்பாட்டம் 63 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும் கலந்து கொண்டுள்ளார்.  
2002 ஆம் ஆண்டு தனது 16 ஆம் வயது முதல் ஐதராபாத்து துடுப்பாட்ட அணிக்காக முதல் தரத் துடுப்பாட்டப் போட்டிகளில் விளையாடி வருகிறார். 2003 ஆம் ஆண்டில் இந்தியா அ பிரிவு அணியில் விளையாடினார். 2004 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இந்திய 19 வயதிற்கு உட்பட்டோருக்கான அணியின் தலைவராக நியமிக்கப்பட்டார்.பின் ஐசிஎல் போட்டிகளில் விளையாடியதால் இவரால் இந்திய தேசிய அணியில் விளையாட இயலவில்லை. பின் 2009 ஆண்டில் ஐசிஎல்லின் ஒப்பந்தத்தை ரத்து செய்துவிட்டு உள்ளூர்ப் போட்டிகளில் விளையாடினார். பரோடா அணிக்காகவும், இந்தியன் பிரீமியர் லீக் போட்டிகளில் மும்பை இந்தியன்ஸ் அணிக்காகவும் சிறப்பாக விளையாடியதால் 2012 ஆம் ஆண்டில் முதன்முறையாக இந்திய அணியில் இடம்பிடித்தார். இருந்தபோதிலும் 2013 ஆம் ஆண்டில் சிம்பாப்வே துடுப்பாட்ட அணிக்கு எதிரான ஒருநாள் போட்டியில் தான் விளையாடும் வாய்ப்பினைப் பெற்றார்.
# அம்பாதி ராயுடு

## சர்வதேச போட்டிகள்

டிசம்பர், 2012 ஆம் ஆண்டில் இந்திய அணியின் தேர்வுக்குழு செயலாளராக சந்தீப் படேல் நியமனம் ஆனார். இவர் ஏற்கனவே ஐசிஎல் நிருவாகத்தில் இருந்தவர். இவர் 2012-2013 ஆம் ஆண்டில் இங்கிலாந்துத் துடுப்பாட்ட அணிக்கு எதிரான பன்னாட்டு இருபது20 போட்டியில் விளையாடும் இந்திய அணியில் இவரைத் தேர்வு செய்தார். காயம் காரணமாக மனோஜ் திவாரி விலகியதால் இவருக்கு வாய்ப்பு வழங்கப்பட்டது. இவரின் ஒட்டுமொத்த சராசரி 60.54 ஆகும். 2013 இல் நடைபெற்ற ராணி கோப்பையில் மும்பை அணிக்கு எதிராக இவர் 51 மற்றும் இறுதிவரை ஆட்டமிழக்காமல் 156* ஓட்டங்களையும் எடுத்துள்ளார். மேலும் 2012-2013 ஆம் ஆண்டுகளில் நடைபெற்ற தியோதர் கோப்பையில் அதிக ஓட்டங்கள் எடுத்தவர்கள் பட்டியலில் முதலிடம் பிடித்தார்.  
2013 ஆம் ஆண்டில் மேற்கிந்தியத் தீவுகளில் நடைபெற்ற மூன்றுநாடுகளுக்கு இடையேயான தொடரில் மகேந்திரசிங் தோனிக்கு காயம் ஏற்பட்டதனால் இவருக்கு வாய்ப்பு வழங்கப்பட்டது. இந்தத் தொடரில் இந்தியத் துடுப்பாட்ட அணி, இலங்கைத் துடுப்பாட்ட அணி மற்றும் மேற்கிந்தியத்தீவுகள் துடுப்பாட்ட அணி ஆகிய அணிகள் விளையாடின. இந்தத் தொடரை இந்தியா வென்றது.
# அம்பாதி ராயுடு

## ஐபிஎல்

### 2018

2018 இந்தியன் பிரீமியர் லீக் தொடரில் இவர் சென்னை சூப்பர் கிங்ஸ் அணிக்காக விளையாடினார். மே 13, 2018 இல் சன்ரைசர்ஸ் ஐதராபாத் அணிக்கு எதிரான போட்டியில் துவக்கவீரராக களம் இறங்கி தனது முதல் நூறு ஓட்டங்களைப் பதிவு செய்தார். இதில் 4 நான்குகளும், 3 ஆறுகளும் அடங்கும். இந்தப் போட்டியில் 60 பந்துகளில் 100 ஓட்டங்கள் எடுத்து இறுதிவரை ஆட்டமிழக்காமல் அணியை வெற்றி பெற உதவினார். மேலும் ஷேன் வாட்சனுடன் இணைந்து முதல் இலக்கிற்கு 134 ஓட்டங்கள் சேர்த்தார்.
# கத்தோலிக்க செபமாலை

**கத்தோலிக்க செபமாலை** என்பது கத்தோலிக்கரின் பக்தி முயற்சிகளுள் ஒன்றாகும். செபமாலையின் ஆங்கிலச்சொல்லான *ரோசரி* (rosary) என்பது ரோசா பூக்களினால் உருவான மாலையைக் குறிக்கிறது. செபமாலையில் உள்ள மணிகள் செபங்களின் எண்ணிக்கையை கணக்கிட உதவுகின்றன.  
பாரம்பரியப்படி செபமாலையில் 15 மறைபொருள்களை தியானிக்கும் வழக்கம் இருந்தது. இதன் அடிப்படையிலேயே புனித ஐந்தாம் பயஸ் (திருத்தந்தை) இந்த செப முயற்சியை அதிகாரப்பூர்வமாக அறிவித்தார். 2002-இல் இதனோடு மேலும் 5 மறைபொருள்களை திருத்தந்தை இரண்டாம் அருள் சின்னப்பர் *ஒளியின் மறைபொருள்* என்னும் பெயரில் சேர்த்தார்.
# கத்தோலிக்க செபமாலை

## வரலாறு

ஆரம்ப காலத்தில் கிறிஸ்தவர்கள் தங்களின் பக்தி முயற்சியாக ஒவ்வொருநாளும் 150 தடவை "இயேசு கற்பித்த இறைவேண்டலாகிய" பரலோக மந்திரத்தை (Our Father) சொன்னார்கள். பிற்பட்ட காலங்களில் 150 அருள் நிறை மரியே (Hail Mary) என்ற செபத்தைச் சொன்னார்கள். இன்னும் மத்திய காலப் பகுதியில், தாம் சொல்லுகின்ற 150 செபத்தை எண்ணுவதற்காக நூலில் பொருத்தப்பட்ட மணிகளைப் பாவித்தார்கள்.  
இன்று பாவிக்கின்ற செபமாலையானது டொமினிக்கன் செபமாலையை அடிப்படையாகக் கொண்டது.  
13ம் நூற்றாண்டில், புனித தொமினிக்குவிற்கு மரியாள் காட்சி கொடுத்தது இப்பக்தியை பரப்பச் சொன்னதாக நம்பப்படுகின்றது. 1475ஆம் ஆண்டில் தொமினிக்கன் சபையைச் சேர்ந்த அலன் தெ லா ரோச் (Alain de la Roche) என்பவரும் அவருடன் உடன் உழைத்தவர்களும், பிரான்சின் வடபகுதியில் இதைப் பரப்பினார்கள். அதன்பின் ஜரோப்பிய நாடுகளிலும் இது பரவியது. திருத்தந்தை பத்தாம் லியோ, 1520 ஆம் ஆண்டு அக்டோபர் மாதத்தை செபமாலையின் மாதமாக அறிவித்தார்.
# கத்தோலிக்க செபமாலை

## செபிக்கும் முறை

- சிலுவை அடையாளம்
- விசுவாச அறிக்கை
- பெரிய மணியில் கிறிஸ்து கற்பித்த செபம்
- மூன்று *அருள் நிறை* செபம்
- திரித்துவ துதி
- ஒவ்வொரு மறைபொருள்களைச் சொல்லித் தியானிக்கப்படும்.
- ஒரு கிறிஸ்து கற்பித்த செபம், 10 *அருள் நிறை* செபம், திரித்துவ துதி
- பின்பு பாத்திமா செபம் செபிக்கப்படும் :  
- முடிவு ஜெபங்கள்
- சிலுவை அடையாளம்
# கத்தோலிக்க செபமாலை

## மறைபொருள்கள்

### மகிழ்ச்சி மறைபொருள்கள்

1. கபிரியேல் தூதர் கன்னிமரியாவுக்குத் தூதுரைத்தது. (லூக்கா 1:30,38 - வரம்:தாழச்சி)
1. மரியாள் எலிசபெத்தைச் சந்தித்தது தியானித்து. (லூக் 1:41-42 - வரம்:பிறரன்பு)
1. இயேசுவின் பிறப்பு. (லூக் 2:6-7 - வரம்: எளிமை)
1. இயேசுவைக் கோயிலில் காணிக்கையாக ஒப்புக் கொடுத்தது. (லூக் 2:22 - வரம்:பணிவு)
1. காணாமற் போன இயேசுவைக் கண்டடைந்தது. (லூக் 2:49-50 - வரம்:அவரை எந்நாளும் தேடி நிற்க)
# கத்தோலிக்க செபமாலை

## மறைபொருள்கள்

### ஒளியின் மறைபொருள்

1. இயேசு யோர்தான் ஆற்றில் திருமுழுக்கு பெற்றது. (மத்தேயு 3:16-17 - வரம்:குணப்படுத்தும் ஆவியானவர்)
1. கானாவூர் திருமணத்தில் இயேசு தண்ணீரை திராட்சை இரசமாக மாற்றியது. (யோவான் 2:11 - வரம்:நம்பிக்கை)
1. இயேசு விண்ணரசை பறைசாற்றியது. (மாற்கு 1:14-15 - வரம்:மனம்மாற்றம்)
1. தாபோர் மலையில் உருமாற்றம் பெற்றது. (மாற்கு 9:3,7 - வரம்:புனிதம்)
1. இயேசு கடைசி இரா விருந்துண்டதையும் நற்கருணை ஏற்படுத்தியது. (மத்தேயு 26:26-28 - வரம்:ஆராதணை)
# கத்தோலிக்க செபமாலை

## மறைபொருள்கள்

### துயர மறைபொருள்கள்

1. இயேசு இரத்த வியர்வை சிந்தியது. (மத்தேயு 26:42 - வரம்:பாவங்களுக்காக மனத்துயர் அடைய)
1. இயேசு கற்றூணில் கட்டுண்டு அடிப்பட்டது. (மாற்கு 15:15 - வரம்:புலன்களை அடக்கி வாழ)
1. இயேசு முள்முடி தரித்தது. (மத்தேயு 27:29-30 - வரம்: ஒறுத்தல், நிந்தை தோல்விகளை மகிழ்வுடன் ஏற்க)
1. இயேசு சிலுவை சுமந்து சென்றது. (யோவான் 19:16-17 - வரம்: வாழ்க்கைச் சுமையை பொறுமையோடு ஏற்று வாழ)
1. இயேசு சிலுவையில் அறையப்பட்டது. (யோவான் 19:30 - வரம்:இயேசுவை அன்பு செய்யவும், பிறரை மன்னிக்கவும்)